Rakentamisen virheet kuriin

* tässä 10 yleisintä

Rakentamisen laatu paranee vain ehkäisemällä rakennusvirheet. Pohjola Rakennus Oy:ssä on laadukkaan rakentamisen edistäminen otettu konkreettiseksi toimintamalliksi. Konsernissa on listattu kymmenen yleisintä syytä omaperustaisen asuntotuotannon vuosikorjauksiin. Lista jalkautetaan kaikille työmaille ja kyseiset virheet pyritään välttämään.

– Uskon, että näin lista lyhenee huomattavasti, konsernijohtaja Juha Metsälä sanoo.

Kymmenen yleisintä omaperustaisen asuntotuotannon vuosikorjausten aihetta Pohjola Rakennus konsernissa:

* paikalla tehtyjen kylpyhuoneiden kaatovalujen ongelmat
* putkivuodot
* autokansien vuodot
* halkeamat seinä- ja kattorakenteissa
* pintojen sotkut, kolhut ja naarmut
* parveke- ja porrasovien säädöt
* parvekelasitusten toimivuus
* ikkunoiden säädöt ja huurtuminen
* ilmanvaihdon säädöt
* laatoitussaumausten virheet

Tämä rakennusvirheiden TOP 10 -lista ei ole järjestetty sen mukaan, miten usein virhe esiintyy tai kuinka paljon sen korjaaminen maksaa. Tiedonkeruu on osa Pohjola Rakennuksen laatujärjestelmän kehittämistä.

– Virheet saadaan ehkäistyä, kun pidetään vaatimustaso laadun suhteen korkealla ja tiedostetaan, mitä hyvä laatu on, Juha Metsälä korostaa.

– Rakentamisen laadun turvaamiseksi vaaditaan asenteiden, arvojen, kulttuurin ja rakennusalan yritysten ylimmän johdon muutos, Metsälä jatkaa.

Juha Metsälä toimii muun muassa Rakennusteollisuus RT ry:n Laaturyhmän puheenjohtajana.

Lisätietoja

Konsernijohtaja Juha Metsälä

gsm 041 4590 600

juha.metsala@pohjolarakennus.fi

[www.pohjolarakennus.fi](http://www.pohjolarakennus.fi)